ഓണം സ്പെഷ്യല് സ്ക്വാഡ് പരിശോധന വടകര : താലൂക്ക് സപ്ലൈ ഓഫീസിലെ ഓണം സ്പെഷ്യന് സ്ക്വാഡ് പെട്രോള് പമ്ബുകള്, ഗ്യാസ് ഔട്ട് ലെറ്റ്കള്, മെഡിക്കല് ഷോപ്പുകള്, പച്ചക്കറിക്കടകള്, ചിക്കന് സ്റ്റാളുകള് എന്നിവിടങ്ങളില് പരിശോധന നടത്തി. കോഴിയിറച്ചി കിലോയ്ക്ക് പരമാവധി 200 രൂപയില് കൂടരുതെന്ന് നിര്ദേശം നല്കി. പെട്രോള് പമ്ബുകളില് ഡിസ്പെന്സിങ് മെഷീന് വഴി നല്കുന്ന ഇന്ധനത്തിന്റെ അളവ് പാത്രത്തിലെടുത്ത് പരിശോധിച്ചു. എവിടെയും വ്യത്യാസം കണ്ടെത്തിയില്ല. ഗ്യാസ് ഏജന്സികളില് ഗതാഗതനിരക്കുകള് ഏജന്സിയുടെ വെളിയില് പൊതുജനങ്ങള് കാണത്തക്കവിധം എഴുതിവെക്കാന് നിര്ദേശിച്ചു. പരിശോധനയില് അസി. താലൂക്ക് സപ്ലൈ ഓഫീസര് പി. സീമ, റേഷനിങ് ഇന്സ്പെക്ടര്മാരായ ടി.വി. നിജിന്, കെ.പി. കുഞ്ഞികൃഷ്ണന്, കെ.ടി. സജീഷ്, കെ.കെ. ശ്രീധരന്, എസ്. സുനില് കുമാര്, ഒ.കെ. പ്രജിത്, കെ. ഗിരീഷ്, കെ.പി. ശ്രീജിത്ത് കുമാര് എന്നിവര് പങ്കെടുത്തു.